नोएडा अथॉरिटी के चेयरमैन बलविंदर कुमार ने बताया कि अथॉरिटी मेट्रो के मौजूदा प्लान में नैशनल बॉटैनिकल गार्डन से कालिंदी कुंज तक लिंक करने वाले प्रोजेक्ट और सिटी सेंटर से सेक्टर-62 में एनएच-24 को जोड़ने वाले रूट को प्राथमिकता देगी। नैशनल बॉटैनिकल गार्डन से कालिंदी कुंज तक लिंक करने वाले रूट की प्राइमरी रिपोर्ट में 3.76 किलोमीटर लंबे टै्रक के निर्माण पर करीब 786 करोड़ की लागत का अनुमान लगाया गया है। इसकी डीपीआर के लिए अथॉरिटी ने 33 लाख रुपये दे दिए हैं। डीएमआरसी के अधिकारियों ने अथॉरिटी से जितनी भी सूचनाएं मांगी थीं वे सभी उपलब्ध करा दी गई हैं। उन्होंने बताया कि संभवत अगले कुछ दिनों में बॉटैनिकल गार्डन से कालिंदी कुंज तक के मेट्रो टै्रक का टेंडर भी जारी कर दिया जाए। फेज तीन के तहत अथॉरिटी ने डीएमआरसी से सिटी सेंटर स्टेशन से सेक्टर-62 तक मेट्रो टै्रक को भी इसी प्रोजेक्ट में शामिल करने का अनुरोध किया है ताकि दोनों काम एकसाथ शुरू हो जाएं।